Tree jy op met integriteit? – NG Vishoek
Home / Tree jy op met integriteit?
Tree jy op met integriteit?
Die boer het geantwoord: "Edelagbare, ek is 'n arm man. My skaal waarmee ek my botterblokke meet, het 'n tyd gelede gebreek. Omdat ek dit nie dadelik kon vervang nie, het ek my botter volgens die eenvoudige beginsel van ewewig afgemeet. Omdat ek elke dag 'n 500-gram brood by die bakker koop, het ek dit gebruik as gewig om my 500-gram botterblokke af te weeg."
Die bakker het met 'n rooi gesig weggestap omdat hy besef het dat die fout by hom gelê het.
Getuig jou lewe van integriteit in alles wat jy aanpak? Of trap jy soms in dieselfde strik as die bakker deur ander te oordeel of te veroordeel terwyl jyself ook nie perfek is nie? In Psalm 112:1-2 herinner die Psalmdigter ons daaraan dat ons lewe van integriteit tot seëning van ons nageslag kan lei: "Dit gaan goed met elkeen wat die Here dien, wat al sy vreugde vind in die gebooie van die Here. Sy nageslag is 'n sterk krag in die land, die geslag van die opregte word geseën…"
Kom ons besluit vandag om 'n lewe van integriteit te lei en weg te bly van korrupte besigheidstransaksies, vleitaal van iemand buite ons huwelik of enige ander onregmatige kortpad om 'n bepaalde eindpunt te bereik. Onthou, God is in staat om ons te seën en te bevorder op die regte tyd mits ons kies om 'n lewe te lei waarop Hy kan trots wees. Sterkte.
Vader God, baie dankie dat U nooit sluimer of slaap nie. Help my om besluite te neem waarop U kan trots wees. Ek vra dit in die Naam van Jesus Christus. Amen.